APSTIPRINĀTS
 SIA “SALTAVOTS”

 Iepirkuma komisijas sēdē

2022. gada 11. janvārī

**Iepirkuma**

 **“DEGVIELAS PIEGĀDE SIA “SALTAVOTS” VAJADZĪBĀM”, id. Nr. SA 2022 01,**

**nolikums**

# Vispārīgā informācija

* 1. Iepirkuma identifikācijas numurs: **SA 2022 01**
	2. Pretendents nav tiesīgs iesniegt piedāvājumu variantus.
	3. Piedāvājuma nodrošinājums nav paredzēts.
	4. Līguma izpildes garantija nav paredzēta.

**2. Tirgus izpētes mērķis**

* 1. Iepirkuma mērķis ir noteikt saimnieciski visizdevīgāko piedāvājumu degvielas iegādei SIA “SALTAVOTS” saimnieciskās darbības nodrošināšanai saskaņā ar Pasūtītāja izstrādāto tehnisko specifikāciju.

## **Pasūtītājs**

1. Pasūtītājs ir SIA „SALTAVOTS” reģ. Nr 40103055793, Lakstīgalas iela 9B, Sigulda, Siguldas novads, LV-2150; e-pasta adrese: saltavots@saltavots.lv
2. Kontaktpersona:Silvija Zaharāne, tālrunis 25414421, e-pasts: silvija.zaharane@saltavots.lv
3. Finansēšanas avots – SIA “SALTAVOTS” līdzekļi.
4. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no tirgus izpētes rezultātiem.
5. **Pretendents**
6. Par iepirkuma Pretendentu var būt jebkurš no šādiem piegādātājiem, kas piedāvā tirgū veikt piegādes, pakalpojumus un, kas iesniedzis piedāvājumu iepirkuma nolikuma (turpmāk – nolikums) noteiktajā kārtībā:
	* 1. fiziskā persona;
		2. juridiskā persona;
		3. personālsabiedrība (pilnsabiedrība vai komandītsabiedrība), kurai nav juridiskās personas statuss;
		4. piegādātāju apvienība (turpmāk – pretendents).
7. Visiem Pretendentiem iepirkumā piemēro vienādus noteikumus.
8. Ja piedāvājumu iepirkumā iesniedz piegādātāju apvienība, piedāvājumam jāpievieno visu apvienības dalībnieku parakstīta vienošanās par dalību iepirkumā, katram apvienības dalībniekam izpildei nododamo daļu (apjoms procentos no līgumcenas un apraksts) un pārstāvības tiesībām parakstīt un iesniegt piedāvājumu.
9. Ja piegādātāju apvienību atzīst par iepirkuma uzvarētāju, tās dalībnieki pirms iepirkuma līguma noslēgšanas nodibina vai nu personālsabiedrību, vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.

## **Papildus informācijas saņemšana par iepirkumu**

* 1. Visi interesenti nolikumu var saņemt elektroniskā veidā SIA „SALTAVOTS” tīmekļvietnē [www.saltavots.lv](http://www.saltavots.lv) vai drukātā veidā trīs darbdienu laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem.
	2. Visu informāciju par iepirkuma norisi, kā arī atbildes uz ieinteresēto piegādātāju jautājumiem komisija sniedz rakstiski.
	3. Ieinteresētais piegādātājs jautājumu par iepirkuma nolikumu uzdod rakstiskā veidā, nosūtot to pa pastu, e-pastu uz nolikuma 3.1.punktā norādīto adresi un/vai uz nolikuma 3.2.punktā norādīto kontakpersonas e-pastu. Pasūtītājs vienas darbdienas laikā nosūta apstiprinājumu par e-pasta saņemšanu nolikuma 3.1. vai 3.2. punktā minētajā adresē.
	4. Ja komisija no ieinteresētā piegādātāja saņem rakstisku jautājumu par iepirkuma norisi, atbildi tā sniedz rakstiskā veidā piecu darba dienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas SIA
	“SALTAVOTS” lietvedībā datumu, datumu, kad vēstule personīgi iesniegta Pasūtītājam, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
	5. Komisija sniegto skaidrojumu kopā ar uzdoto jautājumu, bet nenorādot jautājuma iesniedzēju, publicē SIA “SALTAVOTS” tīmekļvietnē [www.saltavots.lv](http://www.saltavots.lv). Ieinteresētā piegādātāja pienākums ir pastāvīgi sekot SIA “SALTAVOTS” tīmekļvietnē publicētajai informācijai un ievērtēt to savā piedāvājumā.
	6. Komisija sniegto skaidrojumu nosūta jautājuma uzdevējam pa e-pastu, izņemot tos gadījumus, kad jautājuma iesniedzējs nav norādījis nevienu no šiem saziņas līdzekļiem.

## **Iepirkuma termiņi**

* 1. Piedāvājumu iesniegšana notiek līdz **2022. gada 2. februārim plkst. 10.00 Lakstīgalas ielā 9B, Siguldā, LV-2150.** Piedāvājumu atvēršanas procedūra notiek **2022. gada 2. februārī plkst.10.00 Lakstīgalas ielā 9B, Siguldā, LV-2150.**

## **Iepirkuma priekšmeta raksturojums**

* 1. Iepirkuma priekšmets ir neetilēta bezsvina benzīna ar oktānskaitli 95 un sezonai atbilstošas dīzeļdegvielas iegāde Pretendenta degvielas uzpildes stacijās, norēķinoties ar Izpildītāja izsniegtām norēķinu kredītkartēm, atbilstoši tehniskās specifikācijas prasībām.
	2. Iepirkuma nomenklatūras (CPV) galvenais kods: 09100000-0, papildkodi: 09132000-3 (benzīns), 09134200-9 (dīzeļdegviela).
	3. Pasūtītājs līguma darbības laikā negarantē pilnu pasūtījuma izpildi – iepirkuma apjoms var tikt samazināts. Pasūtītājam ir tiesības līguma izpildes laikā iegādāties degvielu tādā daudzumā (apjomā), cik ir nepieciešams Pasūtītāja vajadzībām savu funkciju nodrošināšanai.
	4. Līguma izpildes laiks un vieta:

6.4.1. Līguma izpildes laiks ir **24 mēneši** no Līguma noslēgšanas dienas.

6.4.2. Līguma izpildes vieta – Pretendenta degvielas uzpildes stacijas atbilstoši tehniskajā specifikācijā noteiktajam.

## **Piedāvājuma iesniegšana iepirkumam**

* 1. Pretendents piedāvājumu iesniedz aizlīmētā aploksnē vai paketē (vienā vai vairākās), kura ir marķēta šādi:
* pasūtītāja adrese;
* pretendenta nosaukums un juridiskā adrese;
* šāda atzīme:

“Iepirkumam „Degvielas piegāde SIA “SALTAVOTS” vajadzībām” *(iepirkuma identifikācijas numurs - SA 2022 01)*. Neatvērt līdz **2022. gada 2. februāra plkst.10.00**”.

* 1. Pretendents piedāvājumu iesniedz šādā adresē:

SIA “SALTAVOTS”

Lakstīgalas iela 9B, Sigulda, Siguldas novads, LV-2150.

* 1. **Pretendents piedāvājumu iesniedz līdz 2022. gada 2. februārim plkst.10.00.** Pēc šī termiņa piedāvājumus nepieņem.
	2. Ja Pretendents nosūta piedāvājumu pa pastu, tas nodrošina piedāvājuma saņemšanu līdz nolikuma 8.3.  punktā noteiktajam termiņam. Pēc norādītā termiņa pa pastu saņemts piedāvājums netiks pieņemts.
	3. Pretendents piedāvājumu iesniedz:
		1. oriģinālu drukātā dokumenta veidā vienā eksemplārā, kur visi piedāvājuma dokumenti ir cauršūti vai cauraukloti, nostiprinot auklas galus un apliecinot lapu skaitu. Piedāvājums jānoformē tā, lai novērstu iespēju nomainīt lapas, nesabojājot nostiprinājumu;
		2. piedāvājuma kopiju elektroniskā formā pdf formātā uz CD, DVD vai USB datu nesēja.
	4. Pretendenta piedāvājuma sastāvā ir jāiekļauj:
		1. titullapa ar iepirkuma nosaukumu, iepirkuma identifikācijas numuru un Pretendenta nosaukumu;
		2. nolikuma 11. punktā norādītie dokumenti.
	5. Pretendents norāda tās piedāvājuma daļas, kuras satur komercnoslēpumu.
	6. Pretendenta piedāvājumu paraksta persona, kurai ir tiesības pārstāvēt Pretendentu, vai tās pilnvarota persona. Pilnvara ir jāiesniedz kopā ar piedāvājumu un jāiesien vienā sējumā kopā ar pieteikumu.
	7. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, pretendents iesniedz arī to tulkojumu latviešu valodā, kura pareizību apliecina Pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts.
	8. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Paziņojums par izmaiņām sagatavojams, marķējams un nosūtāms tāpat kā piedāvājuma oriģināls un ar norādi, ka tās ir sākotnējā piedāvājuma izmaiņas. Piedāvājuma atsaukšanai ir bezierunu raksturs un tā izslēdz tālāku līdzdalību konkursā.
	9. Iepirkumam iesniegtie piedāvājumi Pretendentiem netiek atdoti, izņemot piedāvājumus, kuri atsaukti saskaņā ar nolikuma 8.10.punktā noteikto.
1. **Pretendenta kvalifikācijas prasības**
	1. Lai pierādītu atbilstību Pretendenta kvalifikācijas prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura. Šādā gadījumā Pretendents pieteikumā dalībai iepirkumā (Nolikuma 1. pielikums) norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem vai vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai.
	2. Pretendents var balstīties uz citu personu iespējām tikai tad, ja šīs personas veiks iepirkuma līgumā norādīto saistību izpildi.
	3. Pretendents, atbilstoši normatīvo aktu prasībām, ir reģistrēts Komercreģistrā vai līdzvērtīgā reģistrā ārvalstīs.
	4. Pretendentam ir tiesības nodarboties ar degvielas mazumtirdzniecību Latvijas Republikas teritorijā, taja skaitā, tehniskās specifikācijas – tehniskā piedāvājuma norādītajā degvielas uzpildes stacijā (turpmāk- DUS).
	5. Pretendenta piedāvātā degviela atbilst Ministru kabineta 2000.gada 26.septembra noteikumu Nr.332 „Noteikumi par benzīna un dīzeļdegvielas atbilstības novērtēšanu” prasībām.
2. **Nosacījumi dalībai iepirkumā**
	1. Pretendentu no dalības iepirkumā izslēdz šādos gadījumos:
		1. ir konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem sabiedrisko pakalpojumu sniedzējs ņem vērā informāciju, kas ievietota Valsts ieņēmumu dienesta tīmekļvietnē pieejamajā parādnieku reģistrā;
		2. ja nodokļu parādi pārsniedz 150 *euro*, komisija rīkojas saskaņā ar Sabiedrisko pakalpojumu sniedzēju iepirkumu likuma 48.panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 *euro* apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto;
		3. ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts.
	2. Komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ja informācija nav pieejama publiskajās datu bāzēs, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.
	3. Kompetento institūciju izsniegtās izziņas un citus dokumentus, ko izsniedz Latvijas institūcijas, Sabiedrisko pakalpojumu sniedzējs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. **Iesniedzamie dokumenti**
	1. Pieteikums dalībai iepirkumā (1. pielikums).
	2. Vienošanās atbilstoši nolikuma 4.3.punkta prasībai (ja attiecināms uz Pretendentu).
	3. Dokuments, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu iepirkuma ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
	4. Apliecinājumu vai vienošanos par sadarbību un/vai resursu nodošanu vai jebkuru citu dokumentu atbilstoši nolikuma 9.1. punkta prasībai, ja Pretendents kvalifikācijas apliecināšanai balstās uz citām personām (ja attiecināms uz Pretendentu).
	5. Ārvalstīs reģistrēts pretendents iesniedz komercreģistra vai līdzvērtīgas komercdarbību regulējošas iestādes ārvalstīs izdotas reģistrācijas apliecības vai izziņas kopiju. Latvijā reģistrētiem Pretendentiem nav jāiesniedz dokumenta kopija, kura pierāda reģistrāciju Uzņēmumu reģistrā, jo komisija pārbauda Pretendenta reģistrācijas faktu Uzņēmumu reģistra tīmekļvietnē [www.ur.gov.lv](http://www.ur.gov.lv)
	6. Ārvalstīs reģistrēti pretendents pievieno attiecīgi apliecinātu speciālās atļaujas (licences) naftas produktu mazumtirdzniecībai kopiju. Informāciju par Latvijā reģistrēta pretendenta atļaujas (licences) spēkā esību pasūtītājs iegūs Valsts ieņēmumu dienesta publiskajā datubāzē <https://www6.vid.gov.lv/AP>
	7. Atbilstības sertifikāta kopija par degvielas atbilstību Latvijas Republikas Ministru kabineta 2000. gada 26. septembra noteikumiem Nr.332 „Noteikumi par benzīna un dīzeļdegvielas atbilstības novērtēšanu”, kas nosaka kvalitātes prasības Latvijas tirgū piedāvātajam benzīnam un dīzeļdegvielai.
	8. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Nolikumā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Eiropas vienotais iepirkuma procedūras dokuments (ESPD) atrodas vietnē <https://ec.europa.eu/growth/tools-databases/espd/filter?lang=lv>. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datu bāzēs.

11.9. Tehniskais piedāvājums.

11.9.1. Pretendentam tehniskais piedāvājums jāsagatavo, aizpildot 2. pielikuma veidlapu „Tehniskā specifikācija - tehniskais piedāvājums”.

11.9.2. Komisija, pretendenta norādītā attāluma pārbaudei no Vildogas ceļš 5, Sigulda, Siguldas novads līdz tuvākajai DUS un atpakaļ līdz Vildogas ceļš 5, Sigulda, Siguldas novads, izmantos interneta vietnes „Balticmaps” piedāvāto rīku „Maršruta izveide”: 1. ievades punkts – Vildogas ceļš 5, Sigulda, Siguldas novads, 2. ievades punkts - Pretendenta piedāvātā DUS adrese, 3. ievades punkts- Vildogas ceļš 5, Sigulda, Siguldas novads. Vērtēts tiks īsākais no piedāvātajiem attālumiem.

11.10. Finanšu piedāvājums.

11.10.1. Pretendentam finanšu piedāvājums jāsagatavo, aizpildot nolikuma 3.pielikuma veidlapu „Finanšu piedāvājums”. Piedāvātajām cenām EUR jābūt noapaļotām līdz trīs cipariem aiz komata. Patstāvīgā atlaide līguma darbības periodā nevar tikt mainīta.

Finanšu piedāvājumam pievieno dokumentus, kas apliecina degvielas viena litra cenu **Pretendenta norādītajā tuvākajā DUS** **2022. gada 11. janvārī laikā no plkst. 13.00 līdz plkst.17.00.**

1. Piedāvājumu izvērtēšana
	1. Pēc piedāvājumu atvēršanas komisija slēgtās sēdēs veic piedāvājumu izvērtēšanu.
	2. Piedāvājumi, kuri neatbilst nolikumā noteiktajām noformējuma prasībām tiek noraidīti, ja to neatbilstība nolikumā noteiktajām noformējuma prasībām ir būtiska.
	3. Komisija pārbauda, vai Pretendenta pieteikums iepirkumā atbilst nolikumā ietvertajai formai un saturam. Ja pieteikuma iepirkumam neatbilstība nolikumā noteiktajām noformējuma prasībām ir būtiska, piedāvājums tiek noraidīts.
	4. Komisija veic Pretendentu kvalifikācijas atbilstības pārbaudi. Komisija ir tiesīga pieprasīt skaidrojumus, kuri ir nepieciešami kvalifikācijas prasību izvērtēšanai.
	5. Ja Pretendenta kvalifikācija neatbilst nolikuma 9. punktā izvirzītajām prasībām, Pretendenta piedāvājums tiek noraidīts.
	6. Komisija pārbauda tehniskā piedāvājuma atbilstību tehnisko specifikāciju prasībām. Komisija var pieprasīt Pretendentam sniegt skaidrojumus par tehniskajā piedāvājumā ietverto informāciju. Ja Pretendenta tehniskais piedāvājums neatbilst tehniskajā specifikācijā noteiktajām prasībām, Pretendenta piedāvājums tiek noraidīts.
	7. Komisija pārbauda, vai finanšu piedāvājums atbilst nolikumā noteiktajām prasībām, pārbauda vai nav aritmētisko vai pārrakstīšanās kļūdu, vai nav saņemts nepamatoti lēts piedāvājums.
	8. Iepirkuma komisija pārbauda, vai finanšu piedāvājumam ir pievienoti dokumenti, kas apliecina degvielas viena litra cenu Pretendenta norādītajā tuvākajā DUS 2022. gada 11. janvārī laikā no plkst. 13.00 līdz plkst.17.00.
	9. Par kļūdu labojumu komisija paziņo Pretendentam.
	10. Vērtējot Finanšu piedāvājumu, komisija ņem vērā labojumus.
	11. Ja komisijai Pretendenta piedāvājums šķiet nepamatoti lēts, komisija rīkojas saskaņā ar Sabiedrisko pakalpojumu iepirkuma likuma 59. pantu.
	12. Ja komisija konstatē, ka Pretendenta piedāvājums ir nepamatoti lēts, tas tiek noraidīts.
	13. Vērtējot piedāvājumu, iepirkuma komisija ņems vērā cenu bez pievienotās vērtības nodokļa.
	14. Komisija izvēlas saimnieciski visizdevīgāko piedāvājumu no piedāvājumiem, kas atbilst nolikuma prasībām.
	15. No piedāvājumiem, kas atbilst visām prasībām, **komisija izvēlēsies saimnieciski visizdevīgāko** **piedāvājumu,** kas noteikts saskaņā ar šādiem vērtēšanas kritērijiem:

|  |  |  |
| --- | --- | --- |
| **Vērtēšanas kritērijs** | **Maksimālo punktu skaits** | **Punktu skaita aprēķins** |
| 1.Dīzeļdegvielas cena ar atlaidi bez PVN (CD) | 87 | Punktu skaits CD = (C zem/ Cvērt.) x 87, kur: C zem – zemākā piedāvātā 1l cena ar atlaidi dīzeļdegvielai EUR;C vērt. – vērtējamā piedāvātā 1l cena ar atlaidi dīzeļdegvielai EUR |
| 2.Benzīna cena ar atlaidi bez PVN (CB) | 10 | Punktu skaits CB = (C zem/ Cvērt.) x 10, kur: C zem – zemākā piedāvātā 1l cena ar atlaidi benzīnam EUR;C vērt. – vērtējamā piedāvātā 1l cena ar atlaidi benzīnam EUR |
| 3. Attālums maršrutam: Vildogas ceļš 5, Sigulda, Siguldas novads – Pretendenta piedāvātā DUS adrese - Vildogas ceļš 5, Sigulda, Siguldas novads (A)  *Attāluma noteikšanai tiek izmantots interneta vietnes „Balticmaps” piedāvātais rīks „Maršruta izveide”.**Ievades 1. punkts - Pasūtītāja adrese (Vildogas ceļš 5, Sigulda, Siguldas novads), 2. punkts - attiecīgā Pretendenta DUS adrese, 3.punkts – pasūtītāja adrese (Vildogas ceļš 5, Sigulda, Siguldas novads).* *Ja „Balticmaps” piedāvās vairākus maršrutus, vērtēts tiks īsākais no piedāvātajiem maršruta attālumiem.* | 3 | Punktu skaits A=(Ax/Ay) x3, kur:Ax – vistuvākais piedāvātais maršruta attālums km (ar vienu zīmi aiz komata);Ay – vērtējamais piedāvātā maršruta attālums km (ar vienu zīmi aiz komata). |
| **Maksimāli iespējamais kopējo punktu skaits:**  | **100** | Pretendenta piedāvājuma skaitlisko vērtējumu aprēķina pēc formulas:**P = CD + CB+ A** |

* 1. Par saimnieciski visizdevīgāko tiek atzīts piedāvājums, kurš ieguvis visaugstāko punktu skaitu.
	2. Iegūtie punkti tiek noapaļoti līdz trīs cipariem aiz komata.
	3. Ja pretendentiem būs vienāds punktu skaits, komisija izvēlas Pretendentu, kurš piedāvā lielāko atlaidi. Ja atlaides apmērs ir vienāds, priekšroka tiks dota Pretendentam, kura piedāvātais attālums maršrutā: Vildogas ceļš 5, Sigulda, Siguldas novads- piedāvātais DUS- Vildogas ceļš 5, Sigulda, Siguldas novads, ir mazāks.
	4. Pirms lēmuma par līguma slēgšanas tiesību piešķiršanu, komisija pārbauda, vai attiecībā uz Pretendentu, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, kuram atbilstoši citām paziņojumā par līgumu un tirgus izpētes procedūras dokumentos noteiktajām prasībām un izraudzītajiem piedāvājuma izvēles kritērijiem, būtu piešķiramas līguma slēgšanas tiesības, nav attiecināmi nolikuma 10. punktā minētie izslēgšanas nosacījumi.
	5. Ārvalstīs reģistrētam Pretendentam un personai, uz kuras iespējām Pretendents balstās, nolikuma 10.1.1. apakšpunkta nosacījumu pārbaudei pēc komisijas pieprasījuma jāiesniedz izziņa no tā reģistrācijas valsts iestādes, ka piedāvājuma iesniegšanas dienā vai dienā, kad pieņemts lēmums par iespējamu piegādes līguma slēgšanas tiesību piešķiršanu, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*. Ja minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.
	6. Nolikuma 10.1.3. apakšpunkta nosacījumu pārbaudei, ja informācija nav pieejama publiskajās datu bāzēs, pēc komisijas pieprasījuma, Pretendents iesniedz kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.

## **Piedāvājumu atvēršanas sanāksme**

* 1. Piedāvājumu atvēršanas sanāksme notiek **2022. gada 2. februārī plkst.10.00** SIA “SALTAVOTS” telpās Lakstīgalas ielā 9B, Siguldā, Siguldas novadā.
	2. Piedāvājumu atvēršana notiek atklātā sanāksmē. Pretendentiem ārkārtējās situācijas apstākļos tiek nodrošināta piedalīšanās ar ZOOM platformas starpniecību. Lai saņemtu pieejas kodu, Pretendentam uz e-pastu: saltavots@saltavots.lv jānosūta pieejas kodu pieprasījums.
	3. Piedāvājumu noformējuma atbilstības, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sanāksmē.

## **Komisijas tiesības un pienākumi**

* 1. Komisija savas kompetences ietvaros pieņem lēmumus, kā arī veic citas darbības saskaņā ar iepirkuma nolikumu.
	2. Komisijas pienākumi:
		1. izskatīt Pretendentu piedāvājumus atbilstoši iepirkuma nolikumam;
		2. pieņemt lēmumu par iepirkuma rezultātiem;
		3. veikt citas normatīvajos aktos un tirgus izpētes nolikumā paredzētās darbības.
	3. Komisijas tiesības:
		1. pieprasīt iesniegt rakstisku paskaidrojumu vai papildus informāciju par piedāvājumā ietverto informāciju. Šādu paskaidrojumu pieprasa tikai precizēšanas nolūkos, ja piedāvājumā ietvertā informācija ir nepilnīga vai neprecīza, un tas nedod Pretendentam tiesības jebkādā veidā mainīt savu piedāvājumu;
		2. pieaicināt komisijas darbā atzinumu došanai ekspertus ar padomdevēja tiesībām;
		3. pārliecināties par sniegtās informācijas patiesumu;
		4. labot aritmētiskās kļūdas Pretendentu finanšu piedāvājumos;
		5. veikt citas darbības, kas izriet no nolikuma;
		6. pieņemt lēmumu par līguma slēgšanas tiesību piešķiršanu ar saimnieciski visizdevīgākā piedāvājuma iesniedzēju vai pārtraukt iepirkumu, neizvēloties nevienu piedāvājumu, ja tam ir objektīvs pamatojums.
	4. Komisija papildus informācijas pieprasījumu Pretendentiem nosūta elektroniski uz Pretendenta pieteikumā norādīto e-pasta adresi.

## **Pretendenta tiesības un pienākumi**

* 1. Piedalīšanās iepirkumā ir Pretendentu brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas nolikuma prasības, kā arī likumdošanas aktos paredzētās normas. Ja Pretendenta piedāvājums vai tā daļa būs pretrunā ar nolikumu, tā netiks akceptēta, un var būt par iemeslu piedāvājuma noraidīšanai.
	2. Pretendentam ir rūpīgi jāizskata un jārespektē visi norādījumi, formas, noteikumi un tehniskās specifikācijas, kas iekļauti nolikumā. Gadījumā, ja Pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, Pretendentam ir jāprasa skaidrojums no komisijas.
	3. Pretendentam ir pilnībā jāsedz piedāvājuma sagatavošanas un iesniegšanas izmaksas.
1. **Iepirkuma līgums**
	1. Pasūtītājs pamatojoties uz Pretendenta piedāvājumu ar izraudzīto Pretendentu slēdz iepirkuma līgumu atbilstoši Iepirkuma līguma veidnei (4. pielikums).
	2. Ja Pretendentam ir iebildumi pret iepirkuma līguma veidni, tie jāiesniedz Pasūtītājam ne vēlāk 5 (piecas) darbdienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.
2. **Pielikumi**

1.pielikums – „Pretendenta pieteikums”

2.pielikums – „Tehniskā specifikācija - tehniskais piedāvājums”

3.pielikums - „Finanšu piedāvājums”

4.pielikums – „Līguma projekts”

**1.pielikums**

Iepirkuma nolikumam, id. Nr. SA 2022 01

SIA „SALTAVOTS”

reģ. Nr.: 40103055793

Adrese: Lakstīgalas iela 9B, Sigulda,

Siguldas novads, LV-2150

**PIETEIKUMS DALĪBAI IEPIRKUMĀ**

**„Degvielas piegāde SIA „SALTAVOTS” vajadzībām” id. Nr. SA 2022 01**

<Vietas nosaukums>, <gads>.gada <datums>.<mēnesis>

Iepazinušies ar SIA „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs), iepirkuma **„Degvielas piegāde SIA „SALTAVOTS” vajadzībām“ id. Nr. SA 2022 01,** nolikumu (turpmāk – nolikums), pieņemot visas nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona)  |  |
| Norādīt, vai Pretendents ir mazais vai vidējais uzņēmums[[1]](#footnote-1) |  |
| Juridiskā adrese |  |
| Biroja adrese |  |
| E-pasta adrese |  |
| Kontaktpersona (vārds, uzvārds, amats, telefona Nr.) |  |
| Citas personas (juridisku personu gadījumā: uzņēmumu nosaukumi, **uz kuru iespējām kvalifikācijas pierādīšanai balstās Pretendents**, atbilstoši šī Nolikuma **9.1. punkta** prasībām), t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods) | *< Aizpilda, ja attiecas uz Pretendentu>* |
| Apakšuzņēmēji, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka (juridiskas personas gadījumā uzņēmuma nosaukums, t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods) | *< Aizpilda, ja attiecas uz Pretendentu>* |

piedāvājam nodrošināt degvielas piegādi saskaņā ar nolikuma un tā pielikumu nosacījumiem par kopējo līgumcenu bez PVN < norāda finanšu piedāvājumā norādīto piedāvāto cenu ar cipariem un vārdiem>.

Apstiprinām, ka piedāvājums ir spēkā 60 (sešdesmit) kalendārās dienas no piedāvājuma iesniegšanas dienas.

Apstiprinām, ka esam iepazinušies ar nolikumu, tajā skaitā arī ar līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav.

Ja tiksim atzīti par uzvarētāju apņemamies slēgt līgumu atbilstoši nolikumā ietvertajam līguma projektam un iesniegtajam piedāvājumam.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību tirgus izpētes nolikuma prasībām. Visas iesniegtās dokumentu kopijas atbilst to oriģināliem, sniegtā informācija un dati ir patiesi.

Neesam iesnieguši nepatiesu informāciju savas kvalifikācijas novērtēšanai.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības tirgus izpētē, jo tas vai ar to saistīta juridiskā persona nav bijusi iesaistīta tirgus izpētes sagatavošanā.

Esam informēti, ka iesniegtos personas datus apstrādās pārzinis – SIA „SALTAVOTS”, juridiskā adrese – Lakstīgalas iela 9B, Sigulda, Siguldas novads, LV-2150, pārziņa iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē SIA „SALTAVOTS” klientu daļā.

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**2.pielikums**

Iepirkuma nolikumam id. Nr. SA 2022 01

SIA „SALTAVOTS”

reģ. Nr.: 40103055793

Adrese: Lakstīgalas iela 9B, Sigulda,

**Tehniskā specifikācija-tehniskais piedāvājums**

**„Degvielas piegāde SIA „SALTAVOTS” vajadzībām”**

(identifikācijas Nr. SA 2022 01)

|  |  |  |
| --- | --- | --- |
| **Kritērijs**  | **Apraksts** | **Pretendenta tehniskais piedāvājums**  |
| Degvielas kvalitāte | Atbilst Ministru kabineta 2000. gada 26. septembra noteikumu Nr.332 „Noteikumi par benzīna un dīzeļdegvielas atbilstības novērtēšanu” prasībām  | *Pierāda iesniegtais Sertifikāts (kopija) par degvielas atbilstību Latvijas Republikas Ministru kabineta 2000. gada 26. septembra noteikumiem Nr.332 „Noteikumi par benzīna un dīzeļdegvielas atbilstības novērtēšanu”.*  |
| Atļaujas (licences) Nr. naftas produktu mazumtirdzniecībai  | Prasība atbilstoši nolikuma 9.4.punkta prasībai |  |
| Degvielas iegāde  | Katru dienu, 24 stundas dienā, degvielas uzpildes stacijā, 7 dienas nedēļā |   |
| Pretendenta tuvākā DUS, kurā ir iespējams uzpildīt degvielu, attālums maršrutā: Vildogas ceļš 5, Sigulda, Siguldas novads – Pretendenta DUS adrese- Vildogas ceļš 5, Sigulda, Siguldas novads, nav lielāks par 12 km  | Maršruta attāluma noteikšanai Pretendentam jāizmanto interneta vietnes sadaļas „Balticmaps” piedāvātais rīks „Maršruta izveide”: 1. ievades punkts ir Vildogas ceļš 5, Sigulda, Siguldas novads, 2. ievades punkts - Pretendenta piedāvātā DUS adrese, 3.ievades punkts- Vildogas ceļš 5, Sigulda, Siguldas novads. Ja „Balticmaps” piedāvās vairākus maršrutus vērtēts tiks īsākais maršruta attālums.Pretendents iesniedz izdruku no augstāk minētās interneta lapas, kurā norādīts braukšanas maršruts un attālums (izteikts kilometros ar vienu atzīmi aiz komata). | *Pretendenta DUS atrašanās vietas adrese un maršruta (Vildogas ceļš 5, Sigulda, Siguldas novads – Pretendenta DUS adrese- Vildogas ceļš 5, Sigulda, Siguldas novads) attālums (km ar vienu zīmi aiz komata). Pievieno**izdruku no „BalticMaps”.*  |
| Apjoms litros *Pasūtītāja pieprasītais degvielas daudzums ir uzskatāms par maksimālo nepieciešamo daudzumu. Pasūtītājs patur tiesības iepirkuma līguma izpildes gaitā samazināt nepieciešamo degvielas daudzumu*. | Dīzeļdegviela | 73 920 l |  |
| Benzīns E 95 | 5 820 l |  |
| Apmaksas kārtība | 100 % pēcapmaksa 15 (piecpadsmit) darbdienu laikā pēc preču apmaksas dokumenta saņemšanas. |  |
| Rēķina nosūtīšana | Bezmaksas elektroniski uz pasūtītāja norādīto adresi  |  |
| Atskaišu iesniegšana  | Elektroniski vienu reizi mēnesī  |  |
| Norēķinu veids | Saskaņā ar Pretendenta piedāvāto kredītkaršu noteikumiem, ar iespēju identificēt kartes lietotāju |  |
| Administratīvās izmaksas par kredītkartēm | Bezmaksas |  |
| Norēķinu kredītkaršu aizsardzība  | Autorizācija |  |
| Iespēja ierobežot degvielas iegādi vienai kredītkartei | Nosakot kredītkartei maksimālo vienas dienas limitu |  |
| Degvielas iegādes nodrošināšana | Degvielas uzpildes stacijās, izmantojot verificētu speciālo uzpildes iekārtu, kas nodrošina uzpildītās degvielas daudzuma noteikšanu, kā arī dabas aizsardzības un ugunsdrošības noteikumu ievērošanu |  |
| Norēķinu kredītkaršu izgatavošana  | Piecu darbdienu laikā pēc pircēja pilnvarotās personas pieteikuma nosūtīšanas |  |
| Norēķinu kredītkaršu darbība  | Jebkurā pretendenta DUS Latvijā |  |

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**3.pielikums**

Iepirkuma nolikumam id. Nr. SA 2022 01

**SIA „SALTAVOTS”**

**reģ. Nr.: 40103055793**

**Adrese: Lakstīgalas iela 9B, Sigulda,**

**Finanšu piedāvājums**

**„Degvielas iegāde SIA „SALTAVOTS” vajadzībām”**

(identifikācijas Nr. SA 2022 01)

|  |  |  |  |  |  |  |
| --- | --- | --- | --- | --- | --- | --- |
| Degvielas veids | Plānotais apjoms (litros) | Mazumtirdzniecības cena Pretendenta piedāvātajā DUS (bez PVN)[[2]](#footnote-2) |  Cena  | Piedāvātā Pastāvīgā atlaide % viena litra cenai  | Degvielas cena par 1 (vienu) litru, ņemot vērā piedāvāto atlaidi [[3]](#footnote-3) | Summa ar atlaides cenu visam plānotajam apjomam  |
| *DUS adrese:\_\_\_\_\_\_\_\_\_\_\_\_\_\_\_* | *EUR/l bez PVN* | *%* | *EUR/l bez PVN* | *EUR bez PVN* |
| Dīzeļdegviela  | 73 920 | Cena uz **11. 01. 2022.** (iepirkuma izsludināšanas diena SIA „SALTAVOTS” tīmekļvietnē [www.saltavots.lv](http://www.saltavots.lv), www.iub.gov.lv) *- <norāda cenu>* |  |  |  |  |
| Benzīns  | 5 820 | Cena uz **11**. **01. 2022.** (tirgus izpētes izsludināšanas diena SIA „SALTAVOTS” tīmekļvietnē [www.saltavots.lv](http://www.saltavots.lv), www.iub.gov.lv) *- <norāda cenu>* |  |  |  |  |
| Kopā EUR bez PVN  |  |

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**4.pielikums**

Iepirkuma nolikumam

Id.Nr. SA 2022 01

**Iepirkuma līguma, Nr. SA 2022 01, projekts**

Siguldā, dokumenta datums ir tā elektroniskās parakstīšanas datums

**SIA „SALTAVOTS”** vienotais reģistrācijas Nr. 40103055793, juridiskā adrese Lakstīgalas iela 9B, Sigulda, LV-2150, valdes locekļa Guntara Dambenieka personā, kas rīkojas pamatojoties uz statūtiem (turpmāk – Pasūtītājs) no vienas puses, un

**<\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_>**vienotais reģistrācijas Nr. <\_\_\_\_\_\_\_\_\_\_\_\_\_\_\_\_>, juridiskā adrese <\_\_\_\_\_\_\_\_\_\_\_\_\_\_\_\_\_\_\_\_\_\_\_\_ >, tās <\_\_\_\_\_\_\_\_\_\_\_\_\_\_\_\_\_\_\_\_\_\_\_ > personā, kurš darbojas saskaņā ar <\_\_\_\_\_\_\_\_\_>, (turpmāk – Pārdevējs) no otras puses,

abi kopā turpmāk līguma tekstā saukti „Puses”, bet katra atsevišķi „Puse”, saskaņā ar iepirkuma „Degvielas piegāde SIA „SALTAVOTS” vajadzībām”, iepirkuma identifikācijas Nr. SA 2022 01, rezultātiem un Izpildītāja iesniegto piedāvājumu, bez viltus, maldus un spaidiem, izsakot savu brīvi radušos gribu, noslēdz šo līgumu (turpmāk – Līgums), par sekojošo:

1. **Līguma priekšmets un vispārīgie noteikumi**
2. Pārdevējs pārdod, bet Pasūtītājs, izmantojot Pārdevēja izdotas derīgas norēķinu kredītkartes, turpmāk – Kartes, pērk neetilēto bezsvina benzīnu ar oktānskaitli 95 un klimatiskajiem apstākļiem atbilstošu dīzeļdegvielu (turpmāk – degviela) SIA „SALTAVOTS” vajadzībām saskaņā ar iepirkuma “Degvielas piegāde SIA „SALTAVOTS” vajadzībām”, id. Nr. SA 2022 01, nolikumā norādītajām prasībām un Pārdevēja iesniegto piedāvājumu (1. pielikums). Pirmais pielikums ir Līguma neatņemama sastāvdaļa.
	1. Pārdevējs izsniedz Pasūtītājam **20** Kartes degvielas iegādei, atverot Pasūtītājam Karšu kontu, turpmāk - Konts. Pēc Pasūtītāja pieprasījuma Pārdevējs Karšu skaitu palielina. Karšu derīguma termiņš atbilst Līguma darbības termiņam.
	2. Pārdevējs apņemas pārdot Pasūtītājam degvielu Pārdevējam piederošajās degvielas uzpildes stacijās (turpmāk - DUS).
3. **Līgumcena, norēķinu un atskaišu kārtība**
	1. Cena degvielas iegādei tiek noteikta saskaņā ar degvielas mazumtirdzniecības cenu Pārdevēja degvielas uzpildes stacijā dienā, kad Pasūtītājs iegādājas degvielu, piemērojot Līguma 2.2. un 2.3. apakšpunktos noteikto atlaidi no mazumtirdzniecības cenas.
	2. Pārdevējs piešķir Pasūtītājam pastāvīgu atlaidi **< \_\_\_>% *(vārdiem)*** viena litra neetilēta bezsvina benzīna ar oktānskaitli 95 cenai (bez PVN).
	3. Pārdevējs piešķir Pasūtītājam pastāvīgu atlaidi <\_\_\_>**%** *(vārdiem)* viena litra sezonai atbilstošas dīzeļdegvielas cenai (bez PVN).
	4. **Līguma 2.2. un 2.3. apakšpunktos minētā atlaide ir nemainīga un ir spēkā visā Līguma darbības laikā.**
	5. Pasūtītājs Līguma darbības laikā pērk degvielu par kopējo Līgumcenu, kas nepārsniedz **EUR < *no Finanšu piedāvājuma - Kopā, EUR bez PVN*> bez PVN.** Pasūtītājam ir tiesības iegādāties degvielu nepieciešamajā apjomā, neizmantojot visu Līguma 2. pielikumā norādīto apjomu.
	6. Pārdevējs līdz katra mēneša piektajam datumam iesniedz Pasūtītājam rēķinu un iepriekšējā mēneša Karšu konta pārskatu, turpmāk – rēķinu un atskaiti. Rēķinu un atskaiti Pārdevējsnosūta elektroniskiuz Pasūtītāja e-pastaadresi: **saltavots@saltavots.lv**.
	7. Pretenzijas par konstatētajām kļūdām rēķinos un atskaitēs Pasūtītājs var iesniegt Pārdevējam rakstiski 30 (trīsdesmit) dienu laikā no rēķina vai atskaites saņemšanas dienas. Pārdevējam jāveic pārbaude un jāiesniedz Pasūtītājam detalizētu Konta izrakstu 10 (desmit) dienu laikā no pretenzijas saņemšanas dienas.
	8. Pasūtītājs par saņemto degvielu norēķinus veic vienu reizi mēnesī 15 (piecpadsmit) darba dienu laikā no dienas, kad Pārdevējs iesniedzis rēķinu un atskaiti.
	9. Samaksu Pasūtītājs veic ar pārskaitījumu Pārdevējabankas kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. **Pušu tiesības un pienākumi**
	1. Pasūtītājs, pasūtot Pārdevējam Kartes, apņemas aizpildīt Karšu pieteikuma veidlapu, norādot Karšu izgatavošanai un turpmākai lietošanai nepieciešamo informāciju.
	2. Pamatojoties uz Pasūtītāja aizpildīto Karšu pieteikuma veidlapu, Pārdevējs apņemas piecu darba dienu laikā izgatavot un izsniegt Pasūtītājam pasūtītās Kartes.
	3. Pārdevējs, izgatavojot Pasūtītājam Kartes, atver Karšu Kontu.
	4. Pasūtītājs apņemas ievērot Pārdevēja norādījumus, kas attiecas uz Karšu lietošanu.
	5. Pasūtītājs apņemas savlaicīgi veikt maksājumus Līguma 2.8 un 2.9.apakšpunktā noteiktajā kārtībā.
	6. Pārdevējs nodrošina Pasūtītājam iespēju iegādāties degvielu Pārdevēja degvielas uzpildes stacijās 24 (divdesmit četras) stundas diennaktī, izmantojot Kartes.
	7. Pārdevējs nodrošina degvielas kvalitāti atbilstoši Latvijas Republikā spēkā esošajiem normatīvajiem aktiem un izsniegtajam degvielas atbilstības sertifikātam.
	8. Pārdevējs apņemas savlaicīgi nosūtīt Pasūtītājam rēķinus un atskaites Līguma 2.6.apakšpunktā noteiktajā kārtībā.
	9. Gadījumā, ja pēc Karšu piegādes vai Līguma izpildes gaitā Pasūtītājs konstatē bojātu Karti vai Karte tiek nozaudēta, Pārdevējs bez maksas to apmaina pret nebojātu vai izsniedz jaunu Karti piecu darba dienu laikā no Pasūtītāja rakstiska pieteikuma saņemšanas dienas.
5. **Degvielas kvalitāte**
	1. Pārdevējs apņemas pārdot Pasūtītājam degvielu atbilstoši piedāvājumā norādītai kvalitātei (Līguma 1. pielikums).
	2. Pārdevējs apliecina, ka visa Pārdevēja piedāvātā degvielas kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu, un garantē pārdotās degvielas atbilstību Latvijas Republikā noteiktajām kvalitātes prasībām, tai skaitā gadījumos, kad šādas prasības tiks mainītas.
	3. Pārdevējs ir atbildīgs par pārdotās degvielas kvalitāti un sedz Pasūtītājam visus pierādītos zaudējumus, kas saistīti ar degvielas neatbilstību kvalitātei.
6. **Kartes pazaudēšana**

5.1. Ja Karte tiek pazaudēta vai prettiesiski nonāk trešās personas valdījumā, Pasūtītājam par to nekavējoties telefoniski (tālruņa Nr. <\_\_\_\_\_\_\_\_\_\_\_\_\_>,e-pasts: <\_\_\_\_\_\_\_\_\_\_\_\_>) jāpaziņo Pārdevējam.

5.2. Pārdevējs pēc Līguma 5.1.apakšpunktā norādītā Pasūtītāja paziņojuma saņemšanas apņemas nekavējoties veikt Kartes bloķēšanu un/vai anulēšanu.

5.3. Pasūtītājs neatbild par turpmākajiem darījumiem ar Karti, ja ir ievērota Līguma 5.1.apakšpunktā noteiktā paziņošanas kārtība.

1. **Pušu atbildība**
	1. Par Līgumā noteiktā maksājuma termiņa kavējumu Pircējs maksā Pārdevējam līgumsodu 0,01% (vienas simtās daļas no procenta) apmērā no nokavētā maksājuma summas par katru kavējuma dienu, bet ne vairāk kā 5% (pieci procenti) ko kavētā maksājuma summas.
	2. Ja Pārdevējs pārdevis Pircējam Līguma noteikumiem neatbilstošu degvielu, Pārdevējs maksā Pircējam radušos zaudējumus pilnā apmērā pēc ekspertīzes slēdziena saņemšanas saskaņā ar Latvijas Republikas normatīvajiem aktiem.
	3. Līgumsoda samaksa neatbrīvo Puses no saistību izpildes.
	4. Puses pilnā apmērā atbild viena otrai par zaudējumiem, kas nav atrunāti Līgumā, ja tādi radīti otrai Pusei ļaunprātības vai neuzmanības dēļ.
	5. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un kurus izraisījusi dabas stihija, ugunsgrēks, militārās akcijas, blokāde, valsts varas un pārvaldes institūciju pieņemtie lēmumi.
	6. Katra no Pusēm, kuru Līguma ietvaros ietekmē nepārvaramas varas apstākļi, piecu dienu laikā par to rakstveidā paziņo otrai Pusei. Pušu pienākums ir apliecināt šādu apstākļu esamību. Saistību izpildes termiņš, Pusēm rakstveidā vienojoties, tiek pagarināts par laiku, kas vienāds ar minēto apstākļu izraisīto aizkavēšanos.
	7. Par nepārvaramu varu netiek uzskatīts tiesas lēmums par Pārdevēja maksātnespējas procesa ierosināšanu vai tamlīdzīgi valsts institūciju lēmumi, kas būtiski ietekmē Pārdevēja komercdarbību no Pārdevēja atkarīgu iemeslu dēļ.
2. **Līguma termiņi un izbeigšana**
	1. Līgums stājas spēkā no tā parakstīšanas dienas un ir spēkā 24 (divdesmit četrus) mēnešus, ja vien netiek izbeigts pirms termiņa saskaņā ar Līguma noteikumiem.
	2. Pusēm ir tiesības izbeigt Līgumu pirms termiņa beigām, rakstiski paziņojot par to otrai Pusei vienu mēnesi iepriekš.
	3. Pasūtītājs ir tiesīgs vienpusēji atkāpties no Līguma, rakstiski paziņojot Pārdevējam, neievērojot Līguma 7.2.apakšpunktā noteikto termiņu, ja:
		1. Pārdevējs nepilda savas Līgumā noteiktās saistības;
		2. tiesa ir pasludinājusi Pārdevēju par maksātnespējīgu vai tiek pieņemts lēmums par Pārdevēja likvidāciju vai reorganizāciju;
		3. ir izlietota Līguma 2.5.apakšpunktā minētā Līgumcena;
		4. Līgumu nav iespējams izpildīt tādēļ, ka Pārdevējam Līgumaizpildes laikāir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Ja Līguma darbības laikā Pasūtītājs konstatē, ka Pārdevēja piedāvātā cena pārsniedz attiecīgās degvielas tirgus vidējo cenu vairāk nekā par 10% (desmit procentiem), Pasūtītājs ir tiesīgs vienpusēji izbeigt Līgumu, ievērojot Līguma 7.2.apakšpunktā minēto termiņu.
	5. Līguma izbeigšanas dienā Pasūtītājam Kartes jānodod Pārdevējam.
3. **Citi noteikumi**
	1. Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta viena mēneša laikā, strīdi tiek risināti tiesā Latvijas Republikas normatīvajos aktos noteiktajā kārtībā.
	2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
	3. Atbildīgā persona par Līguma izpildi no Pasūtītāja puses:

Vārds, uzvārds: \_\_\_\_\_\_\_\_\_\_\_\_\_\_

Amats: saimniecības pārzinis

Adrese: Lakstīgalas iela 9B, Sigulda, Siguldas novads, LV-2150

Tālrunis: \_\_\_\_\_\_\_\_\_\_\_\_\_\_\_\_\_\_\_\_

E-pasts:\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Atbildīgā persona par Līguma izpildi no Pārdevēja puses:

Vārds, uzvārds: \_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilais tālrunis:\_\_\_\_\_\_\_\_\_\_\_\_\_\_\_\_\_

E-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošajiem normatīvajiem aktiem.
	2. Katra Puse apņemas 10 (desmit) dienu laikā rakstiski paziņot otrai Pusei par savas adreses vai rekvizītu maiņu.
	3. Visi paziņojumi Līguma sakarā izdarāmi uz Līguma 10. punktā minētajām adresēm.
	4. Vienošanās ir sagatavota latviešu valodā elektroniskā formātā uz ..... ( ) lapām ar 1 (vienu) pielikumu uz ( ) lapām.

**9. Līguma pielikumi**

1. pielikums – Pārdevēja iesniegtā piedāvājuma kopija.

**10. Pušu rekvizīti**

|  |  |
| --- | --- |
| **Pasūtītājs:**SIA „SALTAVOTS”PVN reģ. Nr. LV 40103055793, Lakstīgalas iela 9B, Sigulda, LV-2150AS "SEB banka"Bankas KodsKonta Nr. SIA „SALTAVOTS” valdes loceklis Guntars Dambenieks  | **Pārdevējs:**   |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Skaidrojums par mazajiem un vidējiem uzņēmumiem Iepirkumu uzraudzības biroja tīmekļvietnē internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-1)
2. **Degvielas cena Pretendenta DUS ( DUS attālums maršrutā: Vildogas ceļš 5, Sigulda, Siguldas novads - Pretenedenta DUS adrese - Vildogas ceļš 5, Sigulda, Siguldas novads, nevar būt lielāks par 12 km), 2022. gada 11. janvārī no plkst 13.00- 17.00.** **Pretendents pievieno dokumentu, kas apliecina degvielas viena litra cenu.** [↑](#footnote-ref-2)
3. Degvielas cena ar atlaidi tiek izmantota tikai vērtēšanas procesā. [↑](#footnote-ref-3)